Lituania a deschis secții de vot drive-in pentru oamenii aflați în carantină.
Lituanienii aflați în izolare sau carantină din cauza COVID-19 pot vota din mașină. Lituania a deschis patru secții de vot drive-in. Lituania a înregistrat săptămâna trecută un nou vârf al pandemiei.
Cum împaci democrația cu pandemia? Uite o soluție din Lituania. Micul stat baltic a creat secții de vot drive-in pentru localnicii care sunt în izolare sau carantină din cauza COVID-19. Soluția a fost găsită din nevoie – și Lituania are o explozie de noi infectări. Sunt patru asemenea secții în țară. Votanții trebuie să fie singuri în mașină și să poarte mască. Membrii comisiei de vot, la rândul lor, stau într-o gheretă și sunt îmbrăcați în echipament de protecție. Buletinele de vot se dezinfectează și se înmânează printr-o deschizătură mică. Astfel, contactul între persoane și riscul de răspândire al coronavirusului este redus la minim.